**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 20 – 21 APRILIE 2018**

**HOTĂRÂREA NR. 07**

*Congresul Avocaților, întrunit la 20-21 aprilie 2018 în București, constituit în conformitate cu dispozițiile art. 62 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, precum și ale art. 15 alin. (3) din Regulamentul de organizare și funcționare a Uniunii Naționale a Barourilor din România (UNBR) și de desfășurare a ședințelor Consiliului UNBR,*

*Luând în examinare materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte normative cu caracter infra-parlamentar care intră în competența Congresului dar și unor acte normative,*

*În aplicarea dispozițiilor art. 64 alin.(2) din Legea nr. 51/1995 pentru organizarea și exercitarea profesiei de avocat,*

**HOTĂRĂȘTE:**

1. Recunoașterea dreptului fiecărui avocat de a putea utiliza pe actele juridice care emană de la acesta, în anul Centenarului, „Sigiliul aniversar – avocații români. Centenarul Marii uniri, care se identifică vizual potrivit anexei nr. 1 la Decizia Comisiei Permanente nr. 303/22.03.2018;
2. Ca o bună conduită de bune practici , se va pune în dezbaterea publică a avocaților, de catre Consiliul UNBR ,cu cel puțin 90 (nouăzeci) de zile înainte de a fi pus pe ordinea de zi, orice proiect de majorare a contribuțiilor la Casa de Asigurări a Avocaților,la bugetul U.N.B.R., inclusiv taxele cursanților I.N.P.P.A.

Prezenta Hotărâre se afișează pe pagina web a Uniunii Naționale a Barourilor din România ([www.unbr.ro](http://www.unbr.ro/)) și se comunică prin e-mail membrilor Consiliului UNBR și barourilor. Barourile vor asigura comunicarea hotărârii către membrii barourilor.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Gheorghe FLOREA**